
Oktobra Kamparo 

Oni realigis kun tuta sukceso nia deka Anarkiistaj Esprimoj en San- 
Paŭlo urbo, kie ni havis la oportuneco de paroli sur esperanton, linukson, 
gentan aferon, anarkiistan rajton kaj aliaj anarkiistajn temojn. Ankaŭ ni 
parolis sur okupaplaca movado kie oni proponas liberacanaj agoj kaj la 
celo de kapitalismo. En tuta mondo estas okazas tio movado en la placoj 
kaj ĉi tie ankaŭ, en Campinaso urbo, oni okazas en Katedrala Placo. 
Pluraj kampantaj uloj estas "Anonimuloj", unu nova maniero agi kie la 
personoj ne bezonas de Ŝtato, de estroj kaj nek partioj, tio tre proksime 
anarkiista penso kaj multaj de ni estas unuiĝinta kun tio anonima idealo. 

Ni vidu vin en luktaj stratoj per libereco kaj justeco!!! Anarkio nun! 



La Laborista Oktobro (Arĉinof, Petro) 

La Revolucio de Februaro trafis la diversajn revoluciajn partiojn je plena 
konfuziĝo, kaj sendube ili estis plensurprizataj de la profunda socia karaktero de 
la naskiĝanta revolucio. 

Unue neniu volis kredi tion krom la anarĥiistoj. La Bolŝevista Partio, kiu 
vantis esprimi la plej radikalan aspiron de la laborista klaso, ne taŭgis preterpasi 
ĉe siaj celoj la limojn de burĝa revolucio. Ĝis la aprila konferenco ili ne sin 
demandis, kio okazis reale en Rusio. Ĉu tio estis nur la faligo de la carismo aŭ 
estis transiranta revolucio -ĉu tiel malproksimen kiel al la neniigado de la 
kapitalismo? Tio starigis antaŭ la bolŝevistoj la demandon pri la sekvenda 
taktiko. Lenino ekkonsciis antaŭ ol aliaj bolŝevistoj pri la socia karaktero de la 
revolucio kaj emfazis la bezonon konkeri la povon. Li vidis decidan antaŭeniron 
ĉe la laborista kaj kamparana movado, kiu estis subfosanta pli kaj pli la bazojn de la industria kaj agra burĝaro. 

Unuvoĉan kunsenton pri tiuj demandoj oni ne povis atingi eĉ dum la Oktobraj tagoj. La partio manovris 
senĉese inter la sociaj agvortoj de la amasoj kaj la koncepto pri socidemokrata revolucio. Sen kontraŭi la celon pri 
Konstitucia Asembleo de la eta kaj granda burĝaro, la partio faris sian plej bonan por kontroli la amasojn, 
klopodante elteni ilian paŝon, kio estis ĉiam pli malfacile por ĝi. 

Dume la laboristoj marŝis impete antaŭen forfaligante senkompate siajn malamikojn ĉu dektrajn aŭ dekstrajn. 
La grandaj bienuloj komencis evakui el la kamparo, fuĝante antaŭ la ribela kamparanaro kaj serĉante la protekton 
de siaj proprietoj kaj subuloj ĉe la urboj. Dume la kamparanaro faris rektan redisdonadon de la grundo kaj ne volis 
eĉ aŭdi pri paca kunestado kun la bienuloj. Ĉeurbe okazis subita ŝanĝo ĉe la rilatoj inter laboristoj kaj 
entreprenistoj. Danke al la streĉo de la kolektiva genio de la amasoj, la Laboristaj Komitatoj stariĝis en ĉiu 
industrio intervenante rekte la produktadon, malgraŭ la admonoj de la mastroj kaj cele al ilia flankenigo. Tiel ĉe 
pluraj lokoj de la lando la laboristoj atingis la kolektivigon de la industrio. 

Samtempe sur la tuta revolucia Rusio etendiĝis reto de laboristaj kaj kamparanaj Sovetoj, kiuj ekfunkciis kiel 
memmastrumaj organoj. fli disvolvis, daŭrigis kaj defendis la revolucion. La kapitalista ordo kaj administrado 
ankoraŭ ekzistis laŭnome ĉe la lando, tamen la ampleksa sistemode laborista ekonomia kaj socia memmastrumado 
kreiĝis en ĝi. Tiu reĝimo de sovetoj kaj fabrikaj komitatoj per la nura fakto de sia ekzisto minacis morte la ŝtatan 
sistemon. Estas klarigenda, ke la naskiĝo kaj disvolvo de la sovetoj kaj fabrikaj komitatoj havis nenion komunan 
kun aŭtoritatemaj principoj. Plenkontraŭe ili estis, je la prava senco de la vortoj, organoj pri socia kaj ekonomia 







memmastrumado de la amasoj kaj neniel organoj de la ŝtata povo. Ili kontraŭstaris la ŝtatan maŝinaron, kiu serĉis 
direkti la amasojn, kaj pretigis findecidan batalon kontraŭ ĝi. "La uzino por la laboristo - la grundo por la 
kamparano" -tiuj ĉi estis la agvortoj, kun kiuj la revoluciaj amasoj de la urbo kaj la kamparo partoprenis la fiaskon 
de la ŝtata maŝinaro de la posedantaj klasoj, je la nomo de nova socia sistemo surbazita sur la fabrikaj komitatoj 
kaj sociaj kaj ekonomiaj sovetoj kiel bazaj kemoj. Tiuj ĉi postuloj trakuris la tutan laboristan Rusion kun grava 
influo sur la direkta agado kontraŭ la registara koalicio socialista-burĝara. 

Kiel klarigite, la laboristoj kaj kamparanoj jam estis rekonstmantaj la insdustrian kaj agran sistemon de 
Rusio antaŭ ol Oktobro de la 1917a. 

La priagra demando estis praktike solvita de la malriĉaj kamparanoj je dato tiel fma kiel junio-setembro de la 
1917a. La urbaj laboristoj siaflanke ekfunkciigis memmastmmajn sociajn kaj ekonomiajn organojn, kiuj forprenis 
la organizajn funkciojn sur la produktado al la ŝtato kaj al la proprietuloj. La Laborista Oktobra Revolucio neniigis 
la lastan kaj plej gravan barilon por la revolucio, la ŝtatan povon de la posedantaj klasoj jam venkitan kaj 
malorganizitan. Tiu lasta evoluo malfermis ampleksan horizonton por la atingo de la Socia Revolucio, envojigante 
ĝin tra la kreiva vojo al la socialista rekonstmado de la socio, al kiu jam celis la laboristoj dum la antaŭaj monatoj. 
Tiu ĉi estas la laborista kaj kamparana Oktobro. 

Ĝi signifis povoplenan klopodon de la ekspluatitaj permane laboristoj detmi ĝisfunde la bazojn de la 
kapitalista socio kaj konstmi laboristan socion surbazatan je la principoj de egaleco, sendependo kaj 
memmastmmado de la urba kaj agra proletaro. Tiu ĉi Oktobro ne atingis sian naturan plenumiĝon. Ĝi estis perforte 
inter-rompita de la Bolŝevista Oktobro, kiu iom post iom disvastigis sian diktatoradon tra la lando. 


el Petro: Kursa Lernolibro por Laboristoj 
(ĉapitro 29) Al la kongreso. 

Kiam pluvis iun vesperon, Petro devis sin kaŝi en katolika monaĥejo; kun malplaĉo li observis la morojn kaj 
kutimojn de la monaĥoj, kiuj kantis sanktajn kantojn kaj murmuris preĝojn. Ili estas kulpaj pri la misedukado, pri 
la sistemo de stultigo reganta ankoraŭ hodiaŭ en la lemejoj de la kapitalistaj ŝtatoj, — li pensis ĉe si kaj nur pene 
retenis sian koleron. Tre baldaŭ li forlasis tiun lokon, kun la firma deziro nepre trovi ian ajn laboron, eĉ nur por 
mallonga tempo, ŝparonte la necesan monon, kiu ebligus al li elekti ie ajn laŭ sia plaĉo restadejon. Ĉiuloke li nun 
demandis pri laboro. En malgranda urbeto proksime de Ljono (france: Lyon) li renkontis gmpon el 
fervojlaboristoj, kiuj faris konstm- kaj riparlaborojn ĉe la fervojo. Lia peto pri dungiĝo estis sukcesa, kaj ricevinte 
hakilon kaj fosilon li komencis laboregi. Sub sennuba ĉielo kaj varmegaj sunradioj li pasigis malfacilajn kaj 
penigajn labortagojn. 

Li vivis en primitiva kabano, tute mallukse kaj simple; tamen li ĉiam konservis siajn interrilatojn kun la 
laboristaj esperantistoj en diversaj landoj. Regule li ja ricevis la semajnan gazeton SENNACIULO; li do restis 
informata pri la okazoj en la laboristaj kaj esperantistaj rondoj de la tuta mondo. Lia plej arda deziro, nome 
partopreni kongreson de SAT, estis plenumiĝonta en tiu ĉi jaro. Kvankam lia nuna loĝejo estis sufiĉe malproksima 
de la kongresurbo, li ne hezitis efektivigi sian planon. En la lasta semajno de julio li kalkulis siajn monerojn, 
prenis la valizon, aĉetis bileton kaj forveturis al la kongresurbo. Tie li renkontis multajn kamaradojn, kiujn li ĝis 
nun konis nur perletere. Lia koro tremis pro ĝojo kaj ĉiuj estis tre kontentaj, pro tio ke ili tiel facile povis 
interkompreniĝi per esperanto. Neniu pensis pri alies nacieco; oni kvazaŭ forgesis la gepatran lingvon kaj 
interamikiĝis kiel en familia rondo. La seriozaj problemoj solvendaj de la kongreso kaŭzis ne malgrandan 
diskutadon kaj eĉ disputadon. Sed, kiel ĝiaj antaŭuloj, ankaŭ tiu ĉi kongreso signifis nekontraŭdireblan progreson 
sur la evolua vojo de la SAT-organizo. 



Ni bezonas voluntulojn! 

Nia iniciatemo bezonas voluntulojn por skribi, traduki, desegni aŭ por iu ajn kontribuaĵo. 
Ĉia helpo estas bonvenan, dankon! 

Sanon kaj anarkion! 

Kontaktojn 

CP: 999 - CEP 13001-970 Campinaso - San-Paŭlio 

m.e.: fenikso@anarkio.net m.e.: fenikso@riseup.net 

